Απόφαση της Μεικτής Επιτροπής του ΕΟΧ

αριθ. 3/2003

της 31ης Ιανουαρίου 2003

για τροποποίηση του παραρτήματος Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα I της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 158/2002 της 6ης Δεκεμβρίου 2002(1).

(2) Η απόφαση 2001/897/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές σπόρων προς σπορά και πολλαπλασιαστικού υλικού ορισμένων φυτών υπαγόμενων στις οδηγίες 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 68/193/ΕΟΚ, 69/208/ΕΟΚ, 70/458/ΕΟΚ και 92/33/ΕΟΚ του Συμβουλίου(2), πρέπει να ενσωματωθεί στη συμφωνία.

(3) Η απόφαση 2002/280/ΕΚ της Επιτροπής, της 15ης Απριλίου 2002, που τροποποιεί την απόφαση 98/320/ΕΚ για τη διοργάνωση προσωρινού πειράματος δειγματοληψίας και δοκιμής σπόρων προς σπορά βάσει των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ του Συμβουλίου(3), πρέπει να ενσωματωθεί στη συμφωνία.

(4) Η απόφαση 2002/454/ΕΚ της Επιτροπής, της 12ης Ιουνίου 2002, για την οργάνωση προσωρινού πειράματος όσον αφορά την αύξηση του μέγιστου βάρους των παρτίδων σπόρων προς σπορά κτηνοτροφικών φυτών σύμφωνα με την οδηγία 66/401/ΕΟΚ του Συμβουλίου(4), πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το μέρος 2 του κεφαλαίου III του παραρτήματος Ι της συμφωνίας τροποποιείται ως εξής:

1. Στο σημείο 15 (απόφαση 98/320/ΕΚ της Επιτροπής) προστίθεται το ακόλουθο κείμενο:

", όπως τροποποιήθηκε από:

- 32002 D 0280: απόφαση 2002/280/ΕΚ της Επιτροπής της 15ης Απριλίου 2002 (ΕΕ L 99 της 16.4.2002, σ. 22)."

2. Ύστερα από το σημείο 18 [κανονισμός (ΕΚ) αριθ. 930/2000 της Επιτροπής], προστίθενται τα ακόλουθα σημεία:

"19. 32001 D 0897: απόφαση 2001/897/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές σπόρων προς σπορά και πολλαπλασιαστικού υλικού ορισμένων φυτών υπαγόμενων στις οδηγίες 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 68/193/ΕΟΚ, 69/208/ΕΟΚ, 70/458/ΕΟΚ και 92/33/ΕΟΚ του Συμβουλίου (ΕΕ L 331 της 15.12.2001, σ. 97).

Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

Αναφορές σε άλλες πράξεις στην απόφαση θα λαμβάνονται υπόψη ανάλογα με το βαθμό και τη μορφή ενσωμάτωσής τους στη συμφωνία.

20. 32002 D 0454: απόφαση 2002/454/ΕΚ της Επιτροπής, της 12ης Ιουνίου 2002, για την οργάνωση προσωρινού πειράματος όσον αφορά την αύξηση του μέγιστου βάρους των παρτίδων σπόρων προς σπορά κτηνοτροφικών φυτών σύμφωνα με την οδηγία 66/401/ΕΟΚ του Συμβουλίου (ΕΕ L 155 της 14.6.2002, σ. 57)."

Άρθρο 2

Τα κείμενα της απόφασης 2001/897/ΕΚ, 2002/280/ΕΚ και 2002/454/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση τίθεται σε ισχύ την 1η Φεβρουαρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 31η Ιανουαρίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 38 της 13.2.2003, σ. 8.

(2) ΕΕ L 331 της 15.12.2001, σ. 97.

(3) ΕΕ L 99 της 16.4.2002, σ. 22.

(4) ΕΕ L 155 της 14.6.2002, σ. 57.

(5) Δεν έχουν αναφερθεί συνταγματικές απαιτήσεις.